Tallene bak nedturen: – Mental svikt
Den norske kollapsen på standplass forbauser.  Lunde mener den sviktende skytingen sitter mentalt. – Jeg tror ikke de skyteteknisk har blitt dårlig, du blir ikke dårligere teknisk til å skyte på 1–2–3. Men de blir for defensive, og det er en mental svikt. Skyting handler veldig mye om det mentale, sier Lunde. Den svake skytingen gjenspeiler resultatene: Normaldistansen (Totalt 20 skudd):  Jaktstart (20): Sprint (10): Etter flere suksessrike VM og OL, ligger den norske kvinnene nå an til det verste mesterskapet siden 2017, da det ikke ble noen medaljer i Hochfilzen. De norske kvinnene har blitt refset av både deres egen trener Patrick Oberegger og eksperter. VM-debutant Marit Ishol Skogan mener kritikken er på sin plass.  – Vi er ikke skjerpet nok. Vi må gå noen runder med oss selv, det har vært bra nok tidligere. Vi må rett og slett skjerpe oss, sier hun. Både Juni Arnekleiv og Ida Lien snakker om en ond spiral. – Det henger litt over oss at vi har levert dårlig skyting. Jeg føler selv vi klarer å nullstille, men kanskje ikke, sier Lien. – Det er ikke til å legge skjul på at det er vanskelig når alle spør hvordan vi skal snu det. Vi blir sett ekstra mye på når vi skyter nå, sier Arnekleiv. Sistnevnte peker også på at det er kort tid til å hente seg inn igjen mellom konkurranser, siden det er få dager fri.  Verdenscupleder og Norges største profil, Ingrid Landmark Tandrevold, gikk langt i å ta skylden for nedturen de siste dagene. Hun innrømmer å ikke ha taklet presset:  Tandrevold har en rekke mesterskap og medaljer på merittlisten, men dette er første gang hun er Norges gallionsfigur etter at Tiril Eckhoff og Marte Olsbu Røiseland la opp sist vår.  – Hun har fått en annen rolle. Det er mer brutalt for Ingrid nå enn å komme bak enerne Tiril og Marte som fikk mer av presset, sier Berger.  De norske kvinnene har fremdeles muligheter til å revansjere seg: Fredag er det parstafett, lørdag tradisjonell stafett og søndag fellesstart.  PS! Onsdag klokken 17.20 går herrene normaldistansen på TV 2. 
Norske håpene sliter med skytingen i VM, noe som påvirker resultatene negativt NRK-ekspert Ola Lunde tror det er en mental svikt  Treffprosent i mesterskapet: 74,6 %, sammenlignet med 85,4 % i verdenscupen VM-debutant Marit Ishol Skogan innrømmer at de må skjerpe seg